I SS IONEN FOR DE EUROPÆISKE FÆLLESSKABER 
KOM(93)629 endelig udg. 
Bruxelles, den 24. november 1993 
Kommissionens Henstilling 
om de 
Overordnede Retningslinjer for 
medlemsstaternes og Fællesskabets 
Økonomiske Politikker 
udarbejdet i overensstemmelse med 
artikel 103, stk. 2, i traktaten om Den Europæiske Union 
"Fornyet vækst og beskæftigelse 
- styrket konvergens H 
Kommissionens Henstilling 
Artikel 103 i traktaten om Den Europæiske Union danner grundlag for den økonomisk­
politiske samordning fra begyndelsen af anden fase i processen hen imod Den Økonomiske og 
Monetære Union. De økonomisk-politiske retningslinjer, der vedtages i henhold til denne 
artikel, vil tjene som referenceramme for den økonomiske politik i Fællesskabet og 
medlemsstaterne. 
Overordnede Målsætninger 
Fællesskabet bør sigte på væsentligt at øge jobskabelsen, således at den meget høje 
arbejdsløshed kan reduceres betydeligt. Det er nødvendigt at nedbringe arbejdsløsheden for at 
reducere de negative økonomiske og sociale konsekvenser, der følger af dette spild af 
menneskelige ressourcer. Højere jobskabelse er også nødvendig for at få et mere aktivt 
samfund, hvor alle de personer, der ønsker at deltage i produktionsprocessen også har 
mulighed for det, og hvor vægten af de faktorer, der fører til social udelukkelse, væsentligt 
reduceres. Hvis arbejdsløsheden f.eks. skal halveres inden år 2000, indebærer det, at der skal 
skabes mindst 15 millioner nye jobs. 
Dette beskæftigelsesmål bør opnås ved en ikke-inflatorisk, stærk og beskæftigelsesskabende 
vækst, der strækker sig over mange år og respekterer miljøet. Højere vækst er væsentligt, ikke 
blot for at skabe beskæftigelse, men også for at give Fællesskabet mulighed for at høste 
fordelene ved det indre marked, for at forbedre dets økonomiske og sociale samhørighed og 
for at opfylde de voksende forpligtelser i relation til resten af verden. Men væksten kan ikke 
skabes kunstigt. Den skal først og fremmest tilvejebringes via markedskræfterne og via 
dynamikken i det europæiske indre marked, som skal være åbent over for omverdenen. 
For at opnå en holdbar vækst er det nødvendigt at styrke den økonomiske konvergens mellem 
medlemsstaterne. Konvergens vil skabe betingelser for en større jobskabelse og give 
Fællesskabet mulighed for at høste de fulde fordele af det indre marked. Konvergens vil også 
give mulighed for en succesfuld overgang til ØMU. 
Den politiske opgave består i at give markedskræfterne lejlighed til at udfolde sig fuldt ud ved 
at: 
i) opstille stabile og sammenhængende makroøkonomiske rammer 
ii) fjerne de makro- og mikroøkonomiske hindringer for vækst. 
I den nuværende situation er udfordringen dobbelt. For det første, at handle beslutsomt for at 
understøtte væksten på kort sigt uden at bringe den mellemfristede målsætning om høj 
24.11.93 
beskæftigelsesskabelse i fare. For det andet, at skabe betingelser, som vil give mulighed for en 
stærkere, varig og mere beskæftigelsesintensiv vækst på mellemlang til lang sigt. 
For at sætte gang i opsvinget er det nødvendigt at genskabe tilliden gennem en afbalancering 
af den nuværende makroøkonomiske policy mix kombineret med troværdige 
strukturforanstaltninger. En lavere rente, tilvejebragt på et sundt grundlag, er det mest 
virkningsfulde instrument, der i øjeblikket foreligger til at skabe lysere udsigter på kort sigt i 
Fællesskabet. Jo hurtigere der tages hensyn til stabilitetsmålsætningen i den nuværende og 
forventede løn- og budgetudvikling, desto hurtigere kan rentesatserne yderligere blive nedsat 
væsentligt på et sundt grundlag. På grund af den alvorlige økonomiske situation og omfanget 
af den budgettilpasning, der skal gennemføres i mange lande, kan det dog meget vel tænkes, at 
opsvinget bliver beskedent og tøvende. På denne baggrund kan det vise sig nødvendigt at 
overveje at intensivere de fællesskabsinitiativer, der blev vedtaget på Det Europæiske Råds 
møder i Edinburgh og København. 
På mellemlang sigt skal den økonomiske politik fortsat være stabilitetsorienteret. Den skal 
hjælpe til at overvinde stivheder og til at standse den skadelige nedgang i den samlede 
opsparing, som skyldes de høje budgetunderskud, med henblik på at øge investeringerne og 
Fællesskabets vækstpotentiale, således at det bliver muligt at fa mange år med stærkere og 
mere beskæftigelsesskabende vækst. 
Retningslinjer 
For at skabe betingelserne for at realisere Fællesskabets beskæftigelses/ 
arbejdsløshedsmålsætninger anbefaler Kommissionen Rådet at vedtage følgende overordnede 
økonomisk-politiske retningslinjer. 
Pris- og valutakursstabilitet 
Fællesskabet bør sigte på at fastholde en stabil makroøkonomisk ramme. Fællesskabet bør i 
gennemsnit højst have en inflationsrate på 2-3% i 1996. 
For at nå dette mål skal alle dele af den økonomiske politik være i overensstemmelse med 
denne stabilitetsmålsætning. De medlemsstater, der allerede har nået dette målinterval, bør 
sørge for, at det opnåede resultat kan fastholdes gennem den politik, der føres. For de øvrige 
medlemsstaters vedkommende er det nødvendigt med dristigere initiativer, der omfatter en 
målbevidst indsats i forhold til budgetkonsolideringen og lønudviklingen, således at 
pengepolitikken kan lempes på et sundt grundlag. 
Hvis disse foranstaltninger gennemføres tilstrækkelig hurtigt, vil den korte rente hurtigt kunne 
nedsættes, og den lange rente vil følge efter i takt med, at inflationsforventningerne stabiliseres. 
Den høje integrationsgrad og udnyttelsen af fordelene ved det indre marked kræver, at 
medlemsstaterne fortsat sigter mod at tilvejebringe valutakursstabilitet på et sundt økonomisk 
grundlag såvel med hensyn til de nominelle som reale variable. 
Fællesskabet bekræfter, at det er fast besluttet på at føre ØMU-processen til ende efter den 
tidsplan, der er fastlagt i traktaten om Den Europæiske Union. Med henblik herpå agter det at 
intensivere bestræbelserne på at opnå økonomisk konvergens. 
Sunde offentlige finanser 
For at genskabe tilliden må medlemsstaterne i 1994 forhindre en yderligere forværring i deres 
budgetstilling og begynde på at reducere underskuddene. I de medlemsstater, der har alvorlige 
budgetproblemer, kan tilliden styrkes ved, at der straks tages initiativ til at indlede 
konsolideringsprocessen. Dette gælder specielt for medlemsstater med meget høje og stigende 
offentlige gældsandele. Konsolideringsprocessen bør også indledes i de medlemsstater, som 
forventer at få en relativ gunstig økonomisk situation i 1994. I andre medlemsstater vil det 
være nødvendigt med en stram kontrol i 1994, men vægten bør først og fremmest lægges på 
troværdige mellemfristede konsolideringsforanstaltninger, der allerede bebudes nu, og som vil 
blive iværksat i de kommende år, efterhånden som opsvinget tager til. 
Fra og med 1995 bør Fællesskabet gøre sin offentlige gældsstilling holdbar igen. På baggrund 
af den forventede vækstudvikling i de kommende år betyder dette, at budgetunderskuddene 
skal reduceres til referenceværdien i traktaten om Den Europæiske Union (3% af BNP) 
Fællesskabet kan nå dette mål senest i 1996/97. Hovedparten af medlemsstaterne har mulighed 
for at nå dette mål i 1996, mens de øvrige har brug for mere tid. 
De budgetkonsoliderende foranstaltninger bør i første række sigte mod at nedsætte de løbende 
udgifter og forbedre skattesystemets effektivitet. Alle medlemsstater har behov for at omlægge 
deres offentlige udgifter hen imod produktive anvendelser og især for at øge investeringerne. 
Herudover er det nødvendigt at tilpasse skattesystemet på en måde, som vil bidrage mere til 
jobskabelse. En reduktion af arbejdsgivernes socialsikringsbidrag i en række lande - specielt for 
de lavest lønnede og for unge arbejdstagere - er særlig vigtig i den forbindelse, selv om de 
foranstaltninger, der skal træffes, nødvendigvis må være provenuneutrale i betragtning af 
omfanget af den budgettilpasning, der skal gennemføres i mange lande. 
På lang sigt bør medlemsstaternes budgetpolitik tilrettelægges på en sådan måde, at den 
bidrager til at øge den samlede opsparing og investeringerne. Dette indebærer, at 
budgetunderskuddene skal være meget mindre (formentlig tæt ved balance senest i år 2000). 
Skabelse af mere beskæftigelse 
Medlemsstaterne og Fællesskabet bør træffe målrettede foranstaltninger med henblik på at 
forbedre økonomiens funktionsmåde, og der bør særlig sigtes på at forbedre konkurrenceevnen 
og Fællesskabets underliggende kapacitet til at skabe jobs. Sådanne strukturforanstaltninger vil 
blive fremhævet i den kommende hvidbog om vækst, konkurrenceevne og beskæftigelse. 
Udover de mikroøkonomi ske foranstaltninger, der præsenteres i hvidbogen, vil den samlede 
lønudvikling spille en væsentlig rolle for jobskabelsen. I denne sammenhæng bør regeringerne 
og arbejdsmarkedets parter anvende alle de instrumenter, der står til deres rådighed, for at 
sikre, at lønudviklingen i Fællesskabet hurtigt tilpasses den aftalte inflationsmålsætning. 
På kort sigt vil behovet for at skabe nye jobs udelukke reallønstigninger i de fleste lande. Når 
opsvinget sætter ind og reallønnen igen kan vokse, vil lønudviklingen give mulighed for en 
forøgelse af investeringsrentabiliteten, hvis reallønstigningen holdes under 
produktivitetsstigningen. F.eks. voksede reallønnen pr. beskæftiget mellem 1982 og 1989 ca. 1 
procentpoint mindre pr. år end produktivitetsstigningen. Endvidere skal lønudviklingen være 
passende differentieret efter medlemsstat, region, erhvervskvalifikationer og arbejdserfaring. 
* * 
* 
Ovennævnte retningslinjer for den økonomiske politik vil være de centrale elementer i al 
fremtidig multilateral overvågning. De overordnede rammer for og vurderingen af 
medlemsstaternes konvergensprogrammer vil være baseret på retningslinjerne. De enkelte 
medlemsstaters konvergensprogrammer vil, hvis de opstilles som troværdige og 
sammenhængende programmer til gennemførelse af de overordnede økonomisk-politiske 
retningslinjer, tjene som symbol på, hvor høj grad af politisk vilje medlemsstaterne har til at nå 
de overordnede økonomisk-politiske mål for Fællesskabet inden år 2000. 
ISSN 0254-1459 
KOM (93) 629 endelig udg. 
DOKUMENTER 
DA 04 to 
Katalognummer : CB-CO-93-664-DA-C 
ISBN 92-77-62145-1 
Kontoret for De Europæiske Fællesskabers Officielle Publikationer 
L-2985 Luxembo arg